बक्सर के डीएम मुकेश पांडेय के आत्महत्या करने की खबर ने हर किसी को सकते में डाल दिया है। घटना की सूचना पाकर बक्सर के डिप्टी कलेक्टर तौकरी अकरम भी मौके पर पहुंच गए हैं। बक्सर के डीएम मुकेश पांडेय का शव गाजियाबाद स्थित पोस्टमार्टम हाउस में रखा गया है। बक्सर के डिप्टी कलेक्टर के मुताबिक मुकेश पांडेय के परिजन पोस्टमार्टम हाउस पहुंचने वाले हैं। पोस्टमार्टम हाउस पर अभी उनका शव विच्छेदन नहीं किया गया है। बताया यह भी जा रहा है उनका शव विछेदन उनके परिजनों के आने के बाद ही किया जाएगा।